బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
దినేశ్ కార్తీక్‌ని అందుకే కూర్చోబెట్టాం: రోహిత్
కొలంబో వేదికగా బంగ్లాదేశ్‌తో ఆదివారం ముగిసిన ముక్కోణపు టీ20 టోర్నీ ఫైనల్లో దినేశ్ కార్తీక్
TNN | Updated:
Mar 19, 2018, 03:10PM IST
దినేశ్ కార్తీక్‌ని అందుకే కూర్చోబెట్టాం: రోహిత్
కొలంబో వేదికగా బంగ్లాదేశ్&zwnj;తో ఆదివారం ముగిసిన ముక్కోణపు టీ20 టోర్నీ ఫైనల్లో దినేశ్ కార్తీక్ (29: 8 బంతుల్లో 2x4, 3x6) సంచలన ఇన్నింగ్స్&zwnj;తో భారత్&zwnj;కి విజయాన్ని అందించాడు. భారత్ శిబిరంలో గెలుపుపై ఆశలు లేని స్థితిలో క్రీజులోకి వచ్చిన కార్తీక్.. తాను ఎదుర్కొన్న తొలి బంతినే సిక్సర్&zwnj;గా మలిచి.. అనంతరం వరుసగా 4, 6, 0, 2, 4 బాదేశాడు. ఆఖర్లో.. భారత్ గెలవాలంటే చివరి బంతికి 5 పరుగులు చేయాల్సిన దశలో కళ్లుచెదిరే రీతిలో కార్తీక్ బాదిన సిక్సర్.. అతని బ్యాటింగ్ నైపుణ్యానికి మచ్చుతునకలా నిలిచింది.
రాత్రి మ్యాచ్&zwnj; ఉత్కంఠగా మారుతున్న సమయంలో.. దినేశ్ కార్తీక్&zwnj;ని అలానే కూర్చొబెట్టి.. అంతర్జాతీయ క్రికెట్&zwnj;లో అనుభవం లేని విజయ్ శంకర్&zwnj;ని అతని స్థానంలో బ్యాటింగ్&zwnj;కి పంపడంపై అందరూ ఆశ్చర్యం వ్యక్తం చేశారు. కార్తీక్ స్థానంలో వచ్చిన శంకర్ బంతుల్ని వృథా చేసి మ్యాచ్&zwnj;ను దాదాపు భారత్&zwnj;కి దూరం చేసేశాడు. ఇన్నింగ్స్ 18వ ఓవర్&zwnj;లో అతను వరుసగా నాలుగు బంతుల్ని వృథా చేశాడు. దీంతో.. ఈ ఓవర్&zwnj;లో భారత్&zwnj;కి ఒక పరుగే వచ్చింది. అది కూడా లెగ్&zwnj;బై రూపంలో. దీంతో ఈ బ్యాటింగ్&zwnj; మార్పుపై విమర్శలు రాగా.. కెప్టెన్ రోహిత్ శర్మ వివరణ ఇచ్చాడు.
&lsquo;రంజీ, ఐపీఎల్ టోర్నీల్లో దినేశ్ కార్తీక్.. ఆరోస్థానంలోనే బ్యాటింగ్ చేస్తుంటాడు. అతని బ్యాటింగ్ సామర్థ్యమేంటో ముంబయి ఇండియన్స్&zwnj;కి ఆడే సమయంలో నేను చూశాను. కార్తీక్ కొన్ని భిన్నమైన షాట్లు ఆడగలడు. డెత్ ఓవర్ల సమయంలో.. ఆ షాట్స్&zwnj; భారత్&zwnj;కి చాలా అవసరమని నేను భావించాం. ఈ ఒక్క కారణంతోనే కార్తీక్ అలానే వెనక్కి ఉంచి.. శంకర్&zwnj;ని ముందు పంపాం. ఈ బ్యాటింగ్ మార్పు విజయవంతమైంది&rsquo; అని రోహిత్ శర్మ వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.